הוועדה המסדרת, כנסת 24, פרוטוקול מספר 21, 2021-07-05 12:45

מירב בן ארי: שלום לכולם, אנחנו מתחילים עם הרביזיה על החלטות הוועדה בדבר קביעת ועדות לדיון בהצעות החוק הבאות, לשם הכנתן לקריאה שנייה ושלישית: הצעת חוק-יסוד: הממשלה (תיקון מס' 10).

מירב בן ארי: חבר הכנסת מאיר פרוש הגיש את הרביזיה.

מירב בן ארי: בבקשה, אדוני, תנמק.

מאיר פרוש: אני מודה לך על כך שאת נותנת לי רשות דיבור.

מאיר פרוש: חוק יסוד: הממשלה מדבר על כך שיש ראש ממשלה ויש ראש ממשלה חלופי.

מאיר פרוש: אנחנו יושבים בוועדה שיש לנו כיושבי ראש את סילמן, גינצבורג ואת מירב בן ארי.

מאיר פרוש: למה קשורים החילופים האלה בוועדה?

מאיר פרוש: האם זה קשור לחוק יסוד: הממשלה שלפיו יש לנו חליפי ויש לנו ראש ממשלה?

מאיר פרוש: מירב, את החליפי?

מירב בן ארי: אני לא החליפי.

מאיר פרוש: האם כחליפי יש לך שני סגנים?

מאיר פרוש: כי בהצעת החוק הזאת מודיעים שהחליפי יוכל למנות שני סגנים במשרד ראש הממשלה.

מאיר פרוש: לך כחליפי יכולים להיות שני סגנים.

מאיר פרוש: מי הם הסגנים?

מאיר פרוש: תקווה חדשה יקבלו סגן אצלך?

מירב בן ארי: כן.

מאיר פרוש: ומי עוד?

מאיר פרוש: מפלגת העבודה?

מאיר פרוש: למה מרצ לא?

מאיר פרוש: אני מציע שמרצ שעוזרת לקואליציה הזאת תקבל סגן לחליפי.

מאיר פרוש: בזה נימקתי את כל מה שיש לי לומר על החוק הזה.

מירב בן ארי: תודה, חבר הכנסת פרוש.

מירב בן ארי: אנחנו עוברים להצבעה.

מירב בן ארי: אנחנו מצביעים על הרביזיה על החלטת הוועדה להעביר לוועדת החוקה את הצעת חוק-יסוד: הממשלה (תיקון מס' 10).

מירב בן ארי: מי בעד הרביזיה?

מירב בן ארי: בעד – 15

מירב בן ארי: נמנעים – אין

מירב בן ארי: 15 בעד, 17 מתנגדים, אין נמנעים, הרביזיה נדחתה.

מירב בן ארי: אנחנו עוברים לסעיף ב'2– רביזיה על החלטת הוועדה בדבר קביעת ועדה לדיון בהצעות החוק הבאות, לשם הכנתן לקריאה השנייה והשלישית: הצעת חוק קיום דיונים בהיוועדות חזותית בהשתתפות עצורים, אסירים וכלואים בתקופת התפשטות נגיף הקורונה החדש (הוראת שעה) (תיקון), התשפ"א-2021.

מירב בן ארי: דוד ביטן ינמק את הרביזיה.

מירב בן ארי: בקשה, אדוני.

דוד ביטן: אני לא מבין את ווליד.

דוד ביטן: אני את הרביזיה הגשתי בשביל ווליד, ואני אסביר לכם למה.

דוד ביטן: הוא נגד האסירים בניגוד לאחמד טיבי ואוסאמה סעדי.

מירב בן ארי: אבל זה רק להעביר לוועדה, אתה יודע?

וליד טאהא: אני עושה טוב, כי את האסירים מענים בהעברות בין הכלא לבין בית המשפט.

שלמה קרעי: אז תן להם לבחור בעצמם.

וליד טאהא: את העינוי הזה אני רוצה לחסוך להם.

אוסאמה סעדי: ווליד, אתה מונע מהם לבוא לבית משפט, להיפגש עם המשפחות.

וליד טאהא: אוסאמה, אני ואתה יודעים איזה עינויים הם עוברים במעבר הזה בין בית הכלא לבית המשפט.

וליד טאהא: עד שנסדיר את התנאים של העברות אולי גם נתנגד לדיון חזותי.

שלמה קרעי: תן להם לבחור בעצמם.

שלמה קרעי: מה, אתה קובע בשבילם?

וליד טאהא: שאף אחד לא ישחק פה כאילו.

וליד טאהא: ביטן, עזוב, חפש משהו אחר.

אורי מקלב: זה פוגע בזכויות שלהם.

דוד ביטן: למה משהו אחר?

מיכל רוזין: יהיו לכם עוד הרבה הזדמנויות.

דוד ביטן: רק בשבילך הגשתי, על מנת לראות שאתה עומד נגד אחמד טיבי ואוסאמה סעדי.

וליד טאהא: אתה נגד העינוי שעוברים האסירים מהכלא עד בית המשפט?

וליד טאהא: אתה מתנגד לזה?

אוסאמה סעדי: ווליד, צריך לטפל בפוסטה, אבל זאת סוגיה אחרת.

דוד אמסלם: במקום שאתה תדאג ש - -, אז אתה אומר שלא ייקחו אותם לבית משפט.

דוד אמסלם: אתה מבין, תראה לאן הגעת.

אחמד טיבי: דודי, במה שאתה אומר יש פגיעה פעמיים, כפולה באסירים.

אחמד טיבי: גם הפוסטה, שזה עינוי, וגם מניעה של הופעה בבית משפט ופגישה עם המשפחות.

אחמד טיבי: התיקון של העוול של הפוסטה הוא לא על ידי פגיעה בהם.

שלמה קרעי: אתה מתקן את העוול בעוול.

שלמה קרעי: ידעו האסירים בישראל שווליד טאהא דואג להם.

דוד אמסלם: דרך אגב, אני רוצה להגיד לך שכשהייתי יושב-ראש ועדת הפנים הגשנו את החוק הזה.

דוד אמסלם: מי שהתנגד אז היה שר המשפטים.

וליד טאהא: תנוח דעתך, כפי שאומרת עידית.

שלמה קרעי: אם אתה מחליט בשבילם, זה לא דואג להם.

שלמה קרעי: תן להם לבחור.

מירב בן ארי: אנחנו מצביעים על הרביזיה בנוגע להעברה של הצעת חוק קיום דיונים בהיוועדות חזותית בהשתתפות עצורים, אסירים וכלואים בתקופת התפשטות נגיף הקורונה החדש (הוראת שעה) לוועדת חוקה.

מירב בן ארי: מי בעד הרביזיה?

מירב בן ארי: מי נגד, מי נמנע?

שלמה קרעי: מי נגד זכויות האסירים בישראל?

שלמה קרעי: בעד – 16

שלמה קרעי: נמנעים – אין

מירב בן ארי: 16 בעד, 17 מתנגדים, הרביזיה נדחתה.

מירב בן ארי: << נושא >> ד.

מירב בן ארי: בקשת יושב ראש הוועדה הזמנית לענייני כספים להקדמת הדיון בהצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 6) (הפיכה להוראת קבע), התשפ"א-2021 (מ/1421), לפני הקריאה השנייה והשלישית << נושא >>

מירב בן ארי: אני רוצה לעבור לנושא הבא בסדר היום: בקשת יושב ראש ועדת החוקה, חוק ומשפט להקדמת הדיון בהצעת חוק העונשין (תיקון מס' 133 – הוראת שעה) (תיקון) (הארכת תוקף), התשפ"א-2021, לפני הקריאה השנייה והשלישית.

מירב בן ארי: ינמק חבר הכנסת בני בגין.

מירב בן ארי: בבקשה, אדוני.

זאב בנימין בגין: גברתי היושבת-ראש, הוטל עלי לנמק את הבקשה הזאת מסיבה פשוטה: אני מהבודדים ששרד את הלילה בוועדת חוקה, חוק ומשפט.

זאב בנימין בגין: היושב-ראש עבד כל הלילה, לכן אני מציג את הבקשה הזאת במקומו.

זאב בנימין בגין: עבודתו הייתה למופת, וגם עבודתם של האחרים שהיו נוכחים.

זאב בנימין בגין: הצעת החוק הזאת חשובה מאוד מבחינה חברתית.

זאב בנימין בגין: אפילו חבר הכנסת אמסלם יודע את חשיבות הצעת החוק הזאת, שמדברת על מתן האפשרות לשופטים להטיל עונש של עבודות שירות במקום מאסר לתקופה של תשעה חודשים, לא רק לתקופה של שישה חודשים.

זאב בנימין בגין: תוקף הוראת השעה הזאת יפוג מחר, לכן יש דחיפות רבה בהבאתה להשלמת החקיקה.

מירב בן ארי: חבר הכנסת אוסאמה סעדי, בבקשה.

אוסאמה סעדי: חבריי חברי הכנסת, אנחנו עכשיו סיימנו את הדיון בהצעת חוק העונשין שעוסקת בארכת משך התקופה לעבודות שירות משישה חודשים לתשעה חודשים.

אוסאמה סעדי: אמנם מדובר בהצעת חוק ממשלתית, אבל לי ולחברי חברת הכנסת אחמד טיבי הייתה הצעת חוק פרטית בכנסת ה-20, וזאת בעקבות המלצות ועדת השופטת דורנר שקבעה שצריך לצמצם את מספר האסירים בבתי כלא כי שטח המחייה לכל אסיר ואסיר היה מתחת ל-3 מטר מרובע.

אוסאמה סעדי: אני מזכיר לכולנו שבג"ץ קבע שהמינימום לכל אסיר זה 4.5 מטר מרובע.

אוסאמה סעדי: עד היום מדינת ישראל לא עמדה בבג"ץ הזה.

אוסאמה סעדי: הממשלה הקודמת ביקשה 7 שנים ארכה מבג"ץ על מנת להגיע ל-4.5 מטר מרובע על ידי בניית בתי סוהר חדשים, לכן אנחנו תומכים בהצעת החוק הזאת.

אוסאמה סעדי: שמענו בוועדת חוקה שבשנה הקודמת 2,800 אסירים ריצו מאסר בעבודות שירות.

אוסאמה סעדי: חצי מתוכם, בערך 1,400, ריצו בין שישה לתשעה חודשים, מה שאומר שהחוק הזה עובד, הוא חוק טוב, הוא חוק שמגן על זכויות אסירים ועצורים, לכן אנחנו תומכים.

מירב בן ארי: תודה רבה.

מירב בן ארי: חבר הכנסת שמחה רוטמן, בבקשה.

שמחה רוטמן: אני רוצה לדבר על תנאי המחייה של האסירים.

שמחה רוטמן: אני רוצה להזכיר לכולנו שאנחנו נמצאים בסיטואציה בחוק הזה, כמו בחוקים אחרים, שמי שיוצר לנו את הבעיות ולא מספק לנו את הפתרון זו מערכת המשפט שלנו.

שמחה רוטמן: המשפט החוקתי מאוד מאוד חשוב, והמשמעות הכי חשובה שלו היא תחום המשפט הפלילי.

שמחה רוטמן: הכנסת במשך שנים מגלה רגישות רבה מאוד לזכויותיהם של אסירים ועצירים, לזכויותיהם בהליך הפלילי, בכך שהיא מחוקקת עוד ועוד סייגים באחריות הפלילית ומנסה לצמצם מעצרים באמצעות חוק המעצרים.

שמחה רוטמן: מי שלא מציית לזה ובסופו של דבר הופך להיות חותמת גומי של רשויות האכיפה זו מערכת המשפט, לכן אנחנו מגיעים לסיטואציה של הרבה מאוד עצירים שאם היינו מסתכלים על חוק המעצרים לפי איך שהכנסת תקננה וחוקקה אותו, הם לא היו צריכים להיות עצורים כי הם לא באמת מסוכנים.

שמחה רוטמן: כשהם מקבלים הארכות מעצר כחותמת גומי, זה פוגע באדם הפרטני.

שמחה רוטמן: גם במישור המערכתי זה מייצר צפיפות, מייצר תור ארוך כשאותם אסירים ועצירים צריכים להגיע לדיונים בבתי המשפט.

שמחה רוטמן: הדבר הזה גם מייצר פגיעה אנושה בזכויות אדם, בייחוד בזכויותיהם של האנשים החלשים ביותר.

שמחה רוטמן: השופט אדמונד לוי, זכרונו לברכה, אמר כמה וכמה פעמים שבית המשפט שלנו, בית המשפט העליון שלנו, כאשר הוא דואג לזכויות אדם, יותר "מגניב" עבורו, וסליחה על המילה הצעירה והעדכנית, לדאוג לזכויותיה של אליס מילר שתוכל להשתתף בקורס טיס.

אפרת רייטן: זה טוב.

אפרת רייטן: לא להשוות.

אפרת רייטן: זה טוב וזה טוב.

שמחה רוטמן: אני מדבר על התיאור של אדמונד לוי.

שמחה רוטמן: יותר טוב לו זכויותיה של אליס מילר להשתתף בקורס טיס מאשר הזכויות של אנשים לקיום בכבוד מהשכבות החלשות ומהזכויות של האסירים והעצירים.

שמחה רוטמן: אני מאוד מקווה שמערכת המשפט תקבל את המסר שהחוק הזה מעביר.

שמחה רוטמן: אני חושב שלא תהיה קואליציה ואופוזיציה בנוגע לזכויות האסירים, בנוגע לכך שכשבאים להיטיב את התנאים של האסירים בית המשפט לא ימנע מרשויות השלטון לפעול בדרך הטובה בשביל להיטיב את התנאים בבתי הכלא.

מירב בן ארי: תודה רבה.

מירב בן ארי: חבר הכנסת משה ארבל, בבקשה.

משה ארבל: גברתי היושבת-ראש, חבריי חברי הכנסת, סוגיית בג"ץ בנוגע למרחב אסירים במתקני הכליאה הוזכרה פה פעם אחר פעם.

משה ארבל: אסירי ישראל נמצאים בתת תנאים, דבר שפוגע בכבוד האדם.

משה ארבל: בג"ץ קבע באופן ברור שכבוד האדם נפגע.

משה ארבל: ישנה בעיה קשה מאוד בסוגיות האלו.

משה ארבל: ראינו בקדנציה הקודמת יחד עם מיקי חיימוביץ' בביקורי הפתע שעשינו במתקני הכליאה איך נפגע כבודם של בני האדם.

משה ארבל: לצערי הרב, הקואליציה הנוכחית, שחלקים ממנה חרטו על דגלם את נושא זכויות האדם באופן ברור - - כשהגענו לדיון בוועדת חוקה ביקשתי שעד שיאושר תקציב מדינה ועד שהבינוי יתקיים ויהיה מקום נוסף למתקני כליאה שיאפשרו לקיים את הוראת בית המשפט, נשתמש בכלי האפקטיבי שלפנינו שיכול להפחית את הצפיפות ונשנה מתשעה חודשים לעשרה חודשים עבודות שירות.

משה ארבל: מאות בני אדם יוכלו לקבל אפשרות אפקטיבית לשיקום על ידי ביצוע עבודות שירות במקום מאסר.

משה ארבל: התקיים דיון בוועדת חוקה מהשפה לחוץ, אף אחד לא היה מוכן לשמוע באמת.

משה ארבל: לצערי הרב, גם קולם של נציגי מרצ, שציפיתי מהם לנהוג ביושרה ולבוא לדיון ולומר: "לא נוח לנו עם זה שאנחנו מבזים את בית המשפט, שאנחנו לא מקיימים את פסיקת בג"ץ בנושא מרחב המחייה, תהיה הסיבה אשר תהיה" - נדם.

משה ארבל: המשמעת הקואליציונית הכניסה רובוטים, לצערי הרב, לקבל החלטות.

משה ארבל: באירוע כאן אנחנו פוגעים בכבודם של אנשים.

משה ארבל: יכולנו בלי עלות תקציבית להקל על צפיפותם של אסירי בתי הסוהר, על מאות אנשים, כשכל אדם הוא עולם ומלואו, אבל אנחנו לא עושים את זה.

משה ארבל: בשם מה?

משה ארבל: בשם מחויבות קואליציונית להיות רובוטים?

משה ארבל: רבותיי, תפעילו את שיקול הדעת.

משה ארבל: אני קורא לחבריי מהקואליציה הזאת, תדליקו קצת את הכפתור של המצפון, אנחנו לא רובוטים, אנחנו בני אדם שבאנו לשרת ציבור.

משה ארבל: תודה רבה.

מירב בן ארי: תודה רבה, חבר הכנסת ארבל.

מירב בן ארי: חבר הכנסת דודי אמסלם, בבקשה.

דוד אמסלם: אני רוצה להתייחס למה שאמר בני ולמה שאמר משה.

דוד אמסלם: כשהייתי יושב-ראש ועדת הפנים דנו בעניין הזה.

דוד אמסלם: עשינו גם סיורים בבתי הסוהר.

דוד אמסלם: אני חושב שיש הפרה בוטה מאוד של זכויות אדם במדינת ישראל, שזה פשוט לא יאומן כי יסופר.

דוד אמסלם: עד שלא רואים את זה בעיניים לא מאמינים.

אוסאמה סעדי: אתה זוכר שהיינו באיילון עם כל העכברים?

דוד אמסלם: כן.

דוד אמסלם: הנושא הזה בוודאי תורם קמעה לעניין, אבל אני גם רואה חשיבות עליונה שהמדינה תשקיע את האמצעים הנכונים.

דוד אמסלם: האסירים, דרך אגב, כמעט ולא מעניינים אף אחד פה.

דוד אמסלם: בסופו של דבר מדובר בבני אדם.

דוד אמסלם: אני לא זוכר מתי בנו בתי כלא חדשים, ולא כשהממשלה נאלצה לרכוש אותם.

אוסאמה סעדי: המדינה לא בנתה בתי סוהר חדשים.

אוסאמה סעדי: כולם בתי סוהר ישנים, חוץ מ - -

דוד אמסלם: את החדשים כאילו רצו למכרז.

אוסאמה סעדי: רצו להפריט.

דוד אמסלם: נכון.

דוד אמסלם: אני מניח שאין ויכוח בין כל המפלגות בכנסת על כך שאדם הוא אדם, לא חשוב אם הוא אסיר או לא אסיר.

דוד אמסלם: בוודאי לגבי אסיר שנמצא בתנאי הגבלה צריך לשמור על זכויותיו הבסיסיות.

דוד אמסלם: צריך לשמור על צלם אנוש גם בעניין הזה.

מירב בן ארי: תודה, חבר הכנסת דוד אמסלם.

מירב בן ארי: עכשיו אנחנו עוברים לבקשת יושב-ראש הוועדה הזמנית לענייני כספים להקדמת הדיון בהצעת חוק לייעול האכיפה והפיקוח העירוניים ברשויות המקומיות (הוראת שעה) (הפיכה להוראת קבע), לפני הקריאה השנייה והשלישית.

מירב בן ארי: ינמק חבר הכנסת אלכס קושניר.

אלכס קושניר: מדובר בהארכת הוראת השעה בעניין הסמכויות של הפקחים ברשויות המקומיות לתקופה של שנה אחת.

אלכס קושניר: חשוב לומר שבמידה והחוק לא יוארך כל הסמכויות של הפקחים העירוניים יפוגו, שאת זה אנחנו באים למנוע, ולכן הדחיפות של אישור הצעת החוק הזאת.

אלכס קושניר: אני מאוד אשמח אם הוועדה המסדרת תוכל לתת לנו פטור מחובת הנחה, כדי שנוכל להעלות את החוק היום במליאה.

מירב בן ארי: יוסי שיין, בבקשה.

יוסף טייב: אני חושב שכל נושא זכויות האסירים שעלה פה היום בקונצנזוס רחב הוא עדות לצורך באנושיות, בצורך לפעמים לעצור רגע.

יוסף טייב: אני רוצה להזכיר בתוך הדבר הזה את העבודה של הסנגוריה הציבורית, את התרומה שלהם, וגם את חברי, עליו השלום, דיוויד וינר, שעסק בנושא הזה מתחילת הדרך.

יוסף טייב: הלכנו כברת דרך, אבל עדיין יש פה דרך ארוכה ללכת.

יוסף טייב: אני שמח שפתאום נוצר איזה קונצנזוס, שבאמת יש פה אנושיות, ואני מודה לחברים על הדבר הזה.

מירב בן ארי: אנחנו עוברים להצבעה על בקשת יושב-ראש ועדת החוקה, חוק ומשפט להקדמת הדיון בהצעת חוק העונשין (תיקון מס' 133 – הוראת שעה) (תיקון) (הארכת תוקף), התשפ"א-2001, לפני קריאה שנייה ושלישית .

מירב בן ארי: מי בעד, מי נגד, מי נמנע?

מירב בן ארי: בעד – 23

מירב בן ארי: נמנעים – אין

מירב בן ארי: 23 בעד, משה ארבל נגד.

מירב בן ארי: הצעת החוק עברה.

מירב בן ארי: אנחנו עוברים להצבעה על בקשת יושב ראש הוועדה הזמנית לעניין כספים להקדמת הדיון בהצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 6) (הפיכה להוראת קבע), התשפ"א-2021, לפני קריאה שנייה ושלישית.

מירב בן ארי: מי בעד, מי נגד, מי נמנע?

מירב בן ארי: בעד – 20

מירב בן ארי: נמנעים – אין

מירב בן ארי: 20 בעד.

מירב בן ארי: עופר כסיף מתנגד.

מירב בן ארי: תודה רבה, הישיבה נעולה.